Grane

Grane er en kommune i den sørlige delen av Helgeland i Nordland fylke. Kommunen grenser i nord mot Vefsn, i øst mot Hattfjelldal, i vest mot Bindal og Brønnøy, og i sør mot Røyrvik og Namsskogan i Trøndelag.

Trofors er administrasjonssted. Andre grender i kommunen er Majavatn, og Svenningdal.  Kommunen ligger i det sørsamiske området og berøres av tre reinbeitedistrikt, med Bindal/Kappfjell/Kolbotn som det største distriktet. Majavatn er og har vært et sentralt sted i forbindelse med reindrift og samiske tradisjoner.

Viktige næringsveier i kommunen er jordbruk, skogbruk, småindustri og treindusti, dominert av Norgesvinduet Svenningdal as. Det finnes i dag om lag ti reindriftsenheter i kommunen, og Grane er en av de viktigste reindriftskommunene i Nordland.

Europavei 6 og Nordlandsbanen passerer gjennom kommunen. Veiforbindelse til Hattfjelldal og Sverige samt Tosenvegen som starter i Vasselv og fører ut til kysten av Helgeland. Det er også etablert et løypenett for snøscooter med tilknytning til Vefsn og Hemnes i nord, Hattfjelldal og Sverige i øst og Namsskogan i sør.

Geografi
Store deler av kommunen består av skog – og fjellområder. Bjortjønnlimyrene naturreservat og deler av Børgefjell nasjonalpark ligger i kommunen. Ved Trofors møtes elvene Austervefsna og Svenningdalselva og danner vassdraget Vefsna.

Den største turistattraksjonen i Grane er Laksforsen i Vefsna, fossen ligger i overkant av 10 km. nord for Trofors.

 Elver, fjell og vatn i Grane 
 Fiplingvatn
 Gåsvatnet
 Store Svenningsvatnet
 Vefsna
 Store Majavatnet
 Majaklumpen
 Kvigtinden, kommunens høyeste

Historie
Stavassgården er en fjellgård som var i drift fra 1755 til 1948. Huset ligger sørvendt med utsikt mot det gamle kulturlandskapet, Stavaselva og fjellandskap.Beskrivelse av gården, stavassdalen.no, 

I Svenningdal (Svijjegevuemie) ved Trofors var det drift på sølvholdig blymalm 1877–1900. Det ble utvunnet 4 700 tonn malmkonsentrat, med et innhold av 17 700 kg. sølv og 37 kg gull. Gruva ble nedlagt pga. lave sølvpriser. Dette var den nest største sølvgruva som har vært i Norge. Det var lokale interessenter som startet og drev gruva, men forretningsfolk fra andre kanter av landet var blant aksjonærane.

NGU letet i Svenningdal både på 1970- og 1990-tallet. I 2006–08 letet selskapet MetPro (Metal Prospecting) fra Rana i det gamle sølvgruveområdet i Ner-Svenningdal. Lokalavisa meldte om interessante verdier av gull, sølv, bly og sink.«Så edelt et malm». SØLV – Ag , gruve.info

Grane var opprinnelig en del av Vefsn, men ble skilt ut som egen kommune den 1. juli 1927.1900-tallet i Grane, Arkiv Nordland,

Under andre verdenskrig, høsten 1942, ble flere personer skutt i forbindelse med Majavatnaffæren.

Grane prestegjeld ble opprettet 5. februar 1965 og utfaset etter 2004.

 Politikk 

 Kommunestyrevalget 2023 

 Kommunestyrevalget 2019 

Tusenårssted
Kommunens tusenårssted er Grane bygdetun, som ligger på Gammelsagmaro like øst for Trofors sentrum. Bygdetunet er bygget opp av en rekke verneverdige bygninger som er hentet fra ulike deler av kommunen, og gjenreist her. Bygdetunet ble offisielt åpnet i 1998 og har en sentral plass i gjennomføringen av Granedagene, som arrangeres i midten av juni hvert år.

Fra Grane bygdetun er det opparbeidet tursti til fangstanlegget på Tromoan, der du finner en rekke fangstgroper fra yngre jernalder.

 Fotnoter 

 Referanser  

Eksterne lenker


  Kommunefakta Grane - Statistisk sentralbyrå  
  Kultur i Grane på kart fra Kulturnett.no